Diari Oficial de la Generalitat Valenciana


Sumari del DOGV 3438, del 19-02-1999 (1999/1118)

RESOLUCIÓ de 4 de febrer de 1999, del Servei Territorial d’Indústria i Energia de València, per la qual es convoca l’alçament d’actes prèvies a l’ocupació de les finques afectades per l’execució del projecte d’instal·lacions Xarxa de Paterna, l’Eliana, la Pobla de Vallbona, Llíria, Benaguasil, Vilamarxant i Riba-roja de Túria (eixides VS-5 i VS-6).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3438

Data del DOGV
:   19-02-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/1118


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 4 de febrer de 1999, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions Xarxa de Paterna, l'Eliana, la Pobla de Vallbona, Llíria, Benaguasil, Vilamarxant i Riba-roja de Túria (eixides VS-5 i VS-6). [1999/X1118]
  
Mitjançant Resolució d'este Servei Territorial d'Indústria i Energia, de 4 de febrer de 1999, s'ha autoritzat la construcció de les instal·lacions corresponents al projecte Xarxa de Paterna, l'Eliana, la Pobla de Vallbona, Llíria, Benaguasil, Vilamarxant i Riba-roja de Túria (eixides VS-5 i VS-6) i la seua addenda. Declarada la utilitat pública i la urgent ocupació de conformitat amb allò que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient expropiatori.
  
En virtut d'això, aquest Servei Territorial, per a complir allò que s'ha disposat en l'article 52 de la Llei d'Expropiació Forçosa de 16 de desembre de 1954, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que estableix el dit article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució; es podran fer acompanyar, al seu càrrec, dels seus perits i un notari, si ho estimen oportú.
  
Els alçaments d'actes tindran lloc els pròxims dies 8 i 9 de març de 1999, a l'Ajuntament de Paterna; els dies 9, 10 i 11 de març, a l'Ajuntament de San Antonio de Benagéber; el dia 11 de març, a l'Ajuntament de Bétera; els dies 12, 22, 23 i 24 de març, a l'Ajuntament de la Pobla de Vallbona; el dia 24 de març, a l'Ajuntament de l'Eliana; els dies 25 i 26 de març, a l'Ajuntament de Benaguasil; els dies 6, 7 i 8 d'abril, a l'Ajuntament de Llíria; els dies 8, 9, 13 i 14 d'abril, a l'Ajuntament de Vilamarxant; i els dies 15 i 16 d'abril, a l'Ajuntament de Riba-roja de Túria.
  
L'ordre d'alçament d'actes es comunicarà a cada interessat mitjançant l'oportuna cèdula de citació, i apareixerà la relació de titulars convocats al tauler d'edictes dels ajuntaments assenyalats.
  
S'informa que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts de les finques que es descriuen en l'annex.
  
En l'expedient expropiatori, Enagas, SA, assumirà la condició de beneficiària.
  
València, 4 de febrer de 1999.- El director territorial: Alejandro Marín Arcas.
  
2. Altres administracions
  
Ajuntament de Paterna